Vyhlásenie o splatení vkladu (2)
Podľa Čl. IX (resp. X) zakladateľskej zmluvy uzavretej dňa 7. 3. 2024 je správou vkladu do času vzniku spoločnosti v zmysle § 60 Obch. zákonníka poverený XYZ, s.r.o. so sídlom Javorová ul. č. 11, 010 01 Žilina IČO: ......................., zastúpená Ing. Jozefom Malým, konateľom, spoločnosti. 
Správca vkladu vyhlasuje, že: 
a)	zakladateľ XYZ, s.r.o. splatil svoj nepeňažný vklad vo výške 15 000 € (slovom pätnásťtisíc eur), t. j. 100 % svojho nepeňažného vkladu do základného imania, odovzdaním písomného vyhlásenia o splatení nepeňažného vkladu – budovy na parc. č. 3075, zapísanej v liste vlastníctva č. 2221 pre katastrálne územie Žilina vedeného Okresným úradom Žilina, katastrálny odbor. Písomné vyhlásenie vkladateľa je priložené k tomuto vyhláseniu,
b)	zakladateľ ABC, a.s. splatil svoj nepeňažný vklad vo výške 10 000 € (slovom desaťtisíc eur), t. j. 100 % vkladu do základného imania, odovzdaním predmetu vkladu – osobného automobilu AUDI (presná špecifikácia automobilu) správcovi vkladu, ktorý týmto potvrdzuje, že má predmet vkladu vo svojej držbe. 
Základné imanie spoločnosti AX, a.s. bolo v úplnosti splatené pred vznikom spoločnosti, t. j. vo výške 25 000 € (slovom dvadsaťpäťtisíc eur). 
Žilina 7. 3. 2024

konateľ správcu vkladu XYZ, s.r.o.